中秋佳節，大食會亦提早晚聚感受一吓節日氣氛，契舅父暈Uncle仲專登帶咗盒購自半島酒店o既名牌月餅  同大家分享添！睇清楚個盒先知原來「嘉麟樓」個英文名叫「Spring Moon」  ，嘻嘻，咁咪即係「春月」？！肥肥家族最怕食月餅，因為覺得傳統嗰啲都好溜滯，唯獨對西化咗o既奶皇月餅毫不抗拒  。按照指示先將月餅於微波爐翻叮二十秒，細細隻o既月餅皮脆熱辣，餅心甜厚實在，飯後每人分四分一隻，份量剛剛好，美中不足係月餅皮偏咗少少乾，有兩件攞出黎時已經裂開。